**Atklāts konkurss par doktorantu un zinātniskā grāda pretendentu pieņemšanu darbā Rīgas Tehniskajā universitātē Nr. 2020/19**

Rīgas Tehniskā universitāte izsludina doktorantu/zinātniskā grāda pretendentu atlasi pētnieka amata vietai studiju virzienā "Mehānika un metālapstrāde, siltumenerģētika, siltumtehnika un mašīnzinības" zinātnes nozarē "Mašīnbūve un mehānika", saskaņā ar 2018. gada 9. janvāra MK noteikumiem Nr. 25 "Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās"" , Eiropas Sociālā fonda projekta "Rīgas Tehniskās universitātes akadēmiskā personāla stiprināšana stratēģiskās specializācijas jomās" Nr. 8.2.2.0/18/A/017. ietvaros.

**Kandidātu prasības un atlases kritēriji:**

1. Akreditētas doktorantūras studiju programmas doktorants vai zinātniskā grāda pretendents (turpmāk tekstā kopā saukti – Doktorants), kurš nav un nav bijis ievēlēts par lektoru vai asistentu studiju darbā;
2. Doktorants apņemas iesniegt promocijas darbu publiskai aizstāvēšanai un iegūt pirmo doktora zinātnisko grādu līdz 2022. gada 31.maijam;
3. Ir sekmīgi nokārtoti doktora studiju programmas plānā paredzētie pārbaudījumi attiecīgajam semestrim un studiju gadam;
4. Interese par studiju darbu un gatavība sniegt ieguldījumu studiju virziena attīstībā;
5. Pozitīva promocijas darba vadītāja atsauksme par doktorantu kā potenciālu docētāju;
6. Dalība starptautiskajās zinātniskajās konferencēs;
7. Vismaz divu bakalaura darbu recenzēšana;
8. Vēlama pieredze studiju darbu un praktisko darbu vadīšanā;
9. Vēlamas angļu valodas prasmes C1 līmenī.

**Amata pienākumi:**

* + Darbs pie studiju kursa satura un uzskates līdzekļu modernizācijas mašīnbūves un mehānikas zinātnes nozarē;
	+ Līdzdalība nodarbību vadīšanā, sagatavošanā un praktisko darbu vadīšanā studiju kursos:

Ražošanas tehnoloģijas pamati;

Elektropneimo tehnika;

Elektro-, pneimo-, hidroautomātika;

Metināšanas tehnoloģija un iekārtas;

Netradicionālās tehnoloģijas metodes;

Plūsmas mehānika.

* + Darbs ar Mašīnbūves un mehatronikas katedras zinātnisko aparatūru, lai izveidotu jaunus uzskates līdzekļus un sagatavotu paraugus praktiskajām nodarbībām iepriekšminētajos studiju kursos.
	+ Līdzdalība zinātniskos un pētnieciskos projektos.

**Iesniedzamie dokumenti:**

* Pieteikums Doktorantu atlasei (pielikumā);
* Promocijas darba pētījuma paveiktā un plānoto pētījumu laika grafiks (ceturkšņos; 1.1. pielikums);
* Izraksts no priekšaizstāvēšanas protokola (ja attiecināms);
* Izziņa par studijām doktora studiju programmā, ja Doktorants doktora studijas apgūst / ir apguvis ārpus RTU;
* Doktoranta dzīves gājuma apraksts (CV), izmantojot “Europass” formu (CV sagatavošanas vadlīnijas – 2. pielikums, angļu valodas prasmju pašvērtējuma vadlīnijas – 3. pielikums);
* Iesniegums RTU rektoram par pieteikšanos vakancei (veidlapa – 4. pielikums);
* Promocijas darba vadītāja rekomendācija/atsauksme par doktorantu kā potenciālu docētāju;
* Motivācijas vēstule (brīvā formā).

Pieteikumu atlasei (1. pielikums) un tā pielikumus var iesniegt parakstītus ar drošu elektronisko parakstu, kas satur laika zīmogu, nosūtot elektroniska dokumenta veidā uz e-adresi rtu@rtu.lv vai klātienē papīra formā cauršūtu mapē RTU personāla nodaļā, Rīgā, Kaļķu ielā 1-213.

Darba samaksa amplitūdā no 217 līdz 1000 Euro par 0.5 slodzi uz 12 mēnešiem

Pieteikšanās termiņš: 2020. gada 10. novembris

Piesakoties konkursam, kandidāts piekrīt savu personas datu apstrādei saskaņā ar Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un uzglabāšanai Rīgas Tehniskās universitātes Personāla nodaļā. Bez kandidāta piekrišanas personas dati netiks nodoti trešajām personām, izņemot Latvijas Republikā spēkā esošajos normatīvajos aktos noteiktajos gadījumos.